The Nights of Iguana

The Nights of Iguana oli helsinkiläinen Poko Rekordsille levyttänyt rockyhtye. Yhtyeen perustivat Pin Upsin hajottua Delay (Dile Kolanen) ja Floyd Superstar.   

1980-luvulla Floyd oli yksi näkyvimpiä hahmoja Lepakkoluolan ja uusien klubien ympärille syntyneissä rockpiireissä. Hänen perustamansa The Nights of Iguana -yhtye sai ensimmäisellä keikallaan levytyssopimuksen ja seuraavalta keikalta se kutsuttiin televisioon.   

Yhtyeen nimen The Nights of Iguanan on arveltu olevan peräisin John Hustonin elokuvasta Liskojen yö (The Night Of The Iguana, 1964), mutta Floyd väitti keksineensä sen kirjailija William S. Burroughsin romaanista Cities Of The Red Night (1981) eli Punaisen yön kaupungit (2009).  thumb|191x191px|The Story of the Nights of Iguana -kokoelman kansiThe Nights of Iguana julkaisi kaksi albumia, The Gift (1986) ja Grapefruit Tree (1987). Molemmat albumit valittiin Rumbassa vuoden levyksi. Yhtyeen ensimmäinen albumi The Gift päätyi myöhemmin myös Soundi-lehden kriitikoiden ”50 parasta suomalaista albumia” -listalle vuonna 2005.  

Poko Records -levy-yhtiön johtaja Epe Helenius kertoo Timo Kanervan kirjoittamassa elämäkerrassaan, että The Gift -albumia tehtiin pitkään, mutta sitä myytiin vain 6000 kappaletta. Timo Pennasen Vanhat albumilistat -sivuston mukaan syyskuussa 1986 ilmestynyt albumi oli listalla viisitoista viikkoa, parhaimmillaan yhdeksäntenä.   

The Nights of Iguanasta tuli yksi niistä 1980-luvun suomalaisista rockyhtyeistä, joiden mahdollisella maailmanvalloituksella musiikkilehdistö spekuloi. Vuonna 1989 yhtye lähti keikoille Los Angelesiin, mutta esiintymispaikat olivat pieniä ja yleisömäärät vaatimattomia. Lopulta alkuperäinen kokoonpano hajosi, ja kitaristi Puka Oinonen palasi Suomeen Lapinlahden Lintujen rivimieheksi.   

Vuonna 1990 Poko julkaisi yhtyeen Kaliforniassa tekemän neljän biisin ep:n. Levyllä soitti kokoonpano Floyd, Delay, Sika ja kitaristit Erkka ”Eka Wekara” Vepsä ja Sauli Leppänen (Giddyups). Äänitteen rahoitti Poko Rekords – Helenius mainitsee elämäkerrassaan sen maksaneen ”parin albumin verran”.   

Kesäkuussa 1990 yhtye soitti suomessa viitisentoista keikkaa jälleen eri kokoonpanolla. Tämän jälkeen The Nights of Iguana esiintyi vielä muutaman kerran Suomessa, minkä jälkeen yhtye hajosi motivaation puutteeseen ja Floyd Superstarin henkilökohtaisiin ongelmiin. Floyd, oikealta nimeltään Tero Isohanni, kuoli pitkään sairastettuaan 1. toukokuuta 2006 syntymäkaupungissaan Helsingissä. Hän oli 43-vuotias, syntynyt 1962.  

Vuonna 2010 yhtye soitti muutamia keikkoja.  

Kokoonpanot
 Kokoonpano 1. 

 Floyd Superstar, laulu
 Dile Kolanen (Delay), basso
 Veli-Sakari ”Sika” Kukkonen, rummut
 Veli-Pekka ”Puka” Oinonen, kitara

 Kokoonpano 2. 
 Floyd Superstar, laulu
 Eka Wekara, kitara
 Dile Kolanen (Delay), basso
 Sauli Leppänen, kitara
 Veli-Sakari ”Sika” Kukkonen, rummut

 Kokoonpano 2010 
 Eka Wekara, laulu ja kitara
 Veli-Pekka “Puka” Oinonen, kitara
 Kai Järvinen, kitara
 Pete Lehtelä, rummut
 Dile Kolanen, basso

Diskografia
 Singlet  

 Dry Nancy/Sally Flesh (17.2.1986)
 Too Many Words/Goodbye (16.7.1986)
 I'm Scared/Dorothy Dime (1.3.1987)
 Bad Drinker/Yes (27.7.1987)
 Grapefruit Tree /Pretty Little Thing (29.2.1988)
 She Must Be In The Air/Mau Mau/Broken Heel/My Lucky One (18.5.1990)

 Albumit ja kokoelmat 

 The Gift (1986)
 Grapefruit Tree (1987) 
 Poko klassikot (kokoelma)
 The Story Of... 1986-90 (CD, kokoelma)

 Lähteet 

 Aiheesta muualla 
 Yhtyeen epävirallinen MySpace-sivusto
 Ylen Elävä arkisto: Nights of Iguana Mansen yössä
 Ylen Elävä arkisto: Red Nights of Iguana: Ballad of Iguana

Nights of Iguana, The